Zápal ucha a tehotenstvo
Dobrý deň, lekár ORL mi predpísal na zápal ucha - Otobacin kvapky do ucha,ale som v 31.tyzdni tehotenstva (začiatok prvého trimestra) pozerala som, že obsahujú kortikosteroidy, je to v poriadku? Nie je to škodlivé pre dieťa? Dakujem!
Dobrý deň.
Ďakujeme za Vašu otázku.
Počas tehotenstva, najmä v prvých troch mesiacoch, sa môže Otobacid N používať len na odporučenie lekára, ktorý zváži pomer prínosu a možného rizika liečby. Ak lekár vyhodnotil, že Váš zdravotný stav si vyžaduje podávanie tohto lieku počas tehotenstva, je potrebné liečbu dodržiavať. Neliečené ochorenie by mohlo Váš zdravotný stav ešte zhoršiť, čo by mohlo ohroziť nie len Vás, ale aj vývoj Vášho dieťaťa.
Prajem pekný zvyšok dňa.
S pozdravom
Mgr. Barbora Bičanovská